**Farské oznamy**

**Prvá pôstna nedeľa rok A (26. 2. 2023)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda |  | 17.30 |
| Štvrtok | Prvý štvrtok v mesiaci | 18.00 |
| Piatok | Prvý piatok | 17.00 |
| Sobota | Prvá sobota | 7.00 a 17.00 Oblazov |
| Nedeľa | Druhá pôstna nedeľa | 8.00; 10.30 |

Dnes popoludní o 15.00 hod. vás pozývam na krížovú cestu. Krížová cesta je spoločné kráčanie s Ježišom v jeho bolesti. Ježiš si veľmi váži, keď s Ním nesieme Jeho bolesť, On niesol bolesť každého jedného z nás. Kostol zostane otvorený do 17.30hod.

V piatok budeme mať jarný kántrový deň, ktorého obsahom bude príprava na pokánie a sviatosť zmierenia. O 16.15 sa v kostole pomodlíme pobožnosť krížovej cesty.

Po sv. omši bude zbierka na charitu.

Tento týždeň máme prvý piatok. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania a tak sa zasvätiť Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som osloviť vás milí dôchodcovia zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Na budúcu nedeľu o 15.00hod. pozývam všetkých, ktorí patria do ružencového spoločenstva na modlitbu ruženca za našu farnosť a úmysly Panny Márie. Naozaj by som bol rád, kebyže všetci, čo do ruženca patria, tak prídeme. Je to znak jednoty a môžeme si vyprosovať spoločne veľké milosti. Po modlitbe pozývam ružu Danky Lieskovskej na čaj alebo kávu na faru.

Na budúcu nedeľu budeme mať prvonedeľnú zbierku pre potreby farnosti.

Srdečne vás pozývam prihlásiť sa na duchovnú obnovu seminár Otcovo srdce. Viac info na našej farskej stránke. Chcem poprosiť, či by sa našli nejaké rodinky, ktoré by boli ochotné ubytovať počas tohto seminára člena z tímu Otcovho srdca, išlo by o 2-3 ľudí (izba + raňajky).

Kňazský seminár sv. Gorazda v Nitre pozýva mladých mužov na duchovnú obnovu v dňoch 10. - 12. 3. 2023. Program stretnutia je zverejnený na stránke seminára: www.ksnr.sk.

Chcem sa poďakovať všetkým za vaše modlitby, finančnú podporu, za upratovanie, výzdobu i za každý druh pomoci. O upratovanie kostola prosím skupinku č.11.

Na našej farskej stránke môžete nájsť denné biblické zamyslenia, ktoré dávajú možnosť živiť sa Božím slovom každý deň a môžete si ich stiahnuť i do vlastných mailových stránok alebo na telefón.